Уважаеми бенефициенти и контрольори ПНК,

Във връзка с решение на Народното събрание за обявяване на извънредно положение и предприемане на мерки за ограничаване от разпространението на COVID-19, Дирекция "Управление на териториалното сътрудничество" на МРРБ, в качеството си на национален орган по програмите за териториално сътрудничество (Черноморски басейн 2014–2020, Дунав 2014–2020, Балкани – Средиземно море 2014–2020, ИНТЕРРЕГ ЕВРОПА  и УРБАКТ III) въвежда промяна в процедурите по многонационалните програми, свързани с избора и определянето на контрольори за осъществяване на ПНК.

Подаването на искане по образец за определяне на контрольор (Приложение IV.5.1 Искане за извършване на първо ниво на контрол или IV.5.1.U (приложимо по УРБАКТ III) от бенефициентите в проекти по многонационалните програми ще се осъществява по електронен път, като искането следва да се изпрати за регистриране към имейл  e-tcm@mrrb.government.bg  на Дирекция "Управление на териториалното сътрудничество".

Отдел „Програми ИНТЕРРЕГ“ информира по електронна поща българския партньор за определения контрольор и отправя покана към партньора и контрольора да подпишат, подпечатат или при наличие на техническа възможност - да ги заверят с електронен подпис (КЕП) и изпратят за регистриране към имейл  e-tcm@mrrb.government.bg на Дирекция УТС контролен лист, който съдържа информация за липсата на конфликт на интереси между тях (Приложение IV.5.2 Контролен лист – Критерии за одобрение на контрольор или IV.5.2.U и IV.5.2.1.U Декларация за липса на “конфликт на интереси” (УРБАКТ III) (приложимо по УРБАКТ III).

Въз основа на подписания и подпечатан/заверен с електронен подпис (КЕП) контролен лист (Приложение IV.5.2 или IV.5.2.U), отдел „Програми ИНТЕРРЕГ“ подготвя сертификат за определяне на контрольор по образец, съгласно правилата на съответната многонационална програма (Приложение IV.5.3 Сертификат за определяне на контрольор или Приложение IV.5.3.U- приложимо по УРБАКТ III ). Сертификатът за определяне на контрольор се изпраща до българския партньор по електронен път.

След извършване на проверката контрольорът следва да изпрати за регистриране към имейл  e-tcm@mrrb.government.bg на Дирекция УТС документите от извършения контрол, доказващи добра одитна следа, с придружително писмо и опис. Отчетите следва да съдържат основните приложения по програмите за извършване на ПНК като доклад за верифициране, сертификат на верифицираните средства и контролен лист за верифициране. Тъй като файловете с разходооправдателните документи се очаква да бъдат твърде големи, за да се изпратят по имейл, следва да бъдат представени чрез онлайн средства като we-transfer или drop-box на електронен адрес mobretenov@mrrb.government.bg , като се реферира към конкретния отчет, период, проект и програма, които придружават. В случай, че съответният контрольор разполага с електронен подпис (КЕП)р то той следва да завери горе посочените основни документи по електронен път контрольорите, които не разполагат с такъв, следва да ги подадат заверени собственоръчно и сканирани.

По отношение на представянето на сигнали за нередности, реда остава непроменен и те ще се представят в оригинал на хартия, придружени с електронно копие на сканираните разходооправдателни документи.

Препоръчва се да се отложат проверките на място на инвестиционни дейности/ доставки, като се съобразят указанията на националните и регионални власти във връзка с предотвратяване на разпространението на вируса Covid19. Където е приложимо верификацията на разходите от типа меки мерки по съответните проекти да се осъществява дистанционно и чрез електронните системи по програмите.